stanford-oval/wikipedia huggingface dataset:
Johnny Guitar
Näyttelijät

| 0 | 1 | 2 |
| --- | --- | --- |
|  Joan Crawford  | … |  Vienna   |
|  Sterling Hayden  | … |  Johnny 'Guitar' Logan   |
|  Mercedes McCambridge  | … |  Emma Small   |
|  Scott Brady  | … |  Dancin' Kid   |
|  Ward Bond  | … |  John McIvers   |
|  Ben Cooper  | … |  Turkey Ralston   |
|  Ernest Borgnine  | … |  Bart Lonergan   |
|  John Carradine  | … |  Vanha Tom   |
|  Royal Dano  | … |  Corey   |
|  Frank Ferguson  | … |  Marshal Williams   |
|  Paul Fix  | … |  Eddie   |
|  Rhys Williams  | … |  Herra Andrews   |
|  Ian MacDonald  | … |  Pete   |
Aiheesta muualla

Johnny Guitar Internet Movie Databasessa (englanniksi)
Johnny Guitar Elonet.
Johnny Guitar Allmoviessa
Johnny Guitar TCM Movie Databasessa
Johnny Guitar Amazonissa
José Ángel Gómez Marchante

| José Ángel Gómez Marchante |
| --- | --- |
 José Ángel Gómez Marchante  Tour de Romandien prologissa 2007
Henkilötiedot
Syntynyt: 30. toukokuuta 1980 (ikä 44)
Kansalaisuus:   Espanja
Pyöräilijä
Lempinimi:  De Paprika
Pituus:  175 cm
Paino:  60 kg
Joukkue:  lopettanut
Laji:  maantie
Rooli:  ajaja
Ajajatyyppi:  mäkimies
Ura
Ammattilaisjoukkue(et)
2004 2005–2007 2008 2009 2010:  Costa de Almería-Paternina Saunier-Duval - Prodir Saunier Duval - Scott Cervélo TestTeam Andalucía-Cajasur
Suurimmat voitot
 Baskimaan ympäriajo 2006 
 Tiedot päivitetty: 9. tammikuuta 2024 
Aiheesta muualla
www.gomezmarchante.com
José Ángel Gómez Marchante (s. 30. toukokuuta 1980 San Sebastián de los Reyes, Madrid) on espanjalainen maantiepyöräilijä.
Gómez Marchante aloitti ammattilaisuransa Costa de Almeria - Paternina -tallissa vuonna 2004, jolloin hän sijoittui kahdeksanneksi Espanjan ympäriajossa, toiseksi La Riojan ympäriajossa sekä voitti toisen etapin GP CTT Correios de Portugal -kilpailussa.
Marchante aloitti Saunier Duval - Prodir -tallissa vuonna 2005, jolloin hän sijoittui toiseksi Clásica de Alcobendas -kilpailussa. Seuraavana vuonna hän voitti Baskimaan ympäriajon ja oli lisäksi paras kuudennella osuudella, aika-ajossa. Espanjan ympäriajossa hän sijoittui viidenneksi oltuaan kolmas 7. ja 18. etapilla. Vuonna 2007 hän voitti Subida Urkiola -kilpailun.
Marchante edusti kauden 2009 Cervélo TestTeamia ja sijoittui viidenneksi Katalonian ympäriajossa. Viimeisellä ammattilaiskaudellaan 2010 hän kilpaili Andalucía-Cajasur-joukkueessa.
Aiheesta muualla

Virallinen sivusto (Arkistoitu – Internet Archive) (espanjaksi)
Joséphin Péladan

Joséphin Péladan
Joséphin Péladan, myös: Sar Péladan (1859–1918), oli ranskalainen kirjailija ja mystikko. Nuoruudessaan Péladan julkaisi esteettisiä esseitä ja romaaneja. Hän kiinnostui sittemmin salaopeista ja perusti seuran, jonka suurmestari hänestä tuli. Hän järjesti mystiikkaa esitteleviä taidenäyttelyjä ja teatterinäytäntöjä. Hän edisti aatteitaan myös romaanisarjassa Décadence latine ja taidekriittisissä tutkielmissaan La décadence esthétique.
Aiheesta muualla

Kuvia tai muita tiedostoja aiheesta Joséphin Péladan Wikimedia Commonsissa
John Brinck

| Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Maa:   Yhdysvallat> .Miesten soutu |
| --- | --- | --- | --- |
|  Kultaa | Amsterdam 1928 | kahdeksikko |  |
John Manning ("Jack") Brinck (16. syyskuuta 1908 – 19. toukokuuta 1934) oli yhdysvaltalainen soutaja. Hän kilpaili kesäolympialaisissa 1928 Amsterdamissa ja oli siellä mukana voittamassa kultaa kahdeksikossa. Hän kuoli Texasissa henkirikoksen uhrina.
Johdanto ja Rondo capriccioso a-molli

| Johdanto ja Rondo capriccioso a-molli> Introduction et Rondo capriccioso en la mineur |
| --- | --- |
Säveltäjä:  Camille Saint-Saëns
   Skidmore College Orchestran esitys teoksesta. 
Johdanto ja Rondo capriccioso a-molli (Introduction et Rondo capriccioso en la mineur) opus 28 on Camille Saint-Saënsin sävellys vuodelta 1863 viululle ja orkesterille. Hän teki kappaleen viulisti Pablo de Sarasatelle. Viululla soitetaan virtuoosisia murtosointuja ja kromaattisia sävelkulkuja. Säveltäjä suunnitteli kappaleen alun perin kuuluvaksi ensimmäiseen viulukonserttoonsa.
Aiheesta muualla

Nuotit ja muuta tietoa International Music Score Library Project -sivustolla (englanniksi)
José Ángel Valdés

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Ángel Valdés Díaz
Syntymäaika: 5. syyskuuta 1989 (ikä 35)
Syntymäpaikka: Gijón, Espanja
Pelipaikka: laitapuolustaja
Pituus: 182 senttimetriä
Seura
Seura: Villarreal
Pelinumero: 3
Junioriseurat
1994–1996: Roces
1996–1997: La Braña
1997–2008: Sporting Gijón
Seurat
| Vuodet | Seura | O | (M) |
| 2008–2009 | Sporting Gijón B | 22 | (0) |
| 2009–2011 | Sporting Gijón | 52 | (1) |
| 2011–2014 | Roma | 28 | (0) |
| 2012–2014 | → Real Sociedad (laina) | 33 | (1) |
| 2014– | Porto | 14 | (0) |
| 2016– | → Villarreal (laina) | 0 | (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2014.
José Ángel Valdés Díaz (s. 5. syyskuuta 1989 Gijón, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan vasen laitapuolustaja.
Seurajoukkueura

José Ángel on Sporting Gijónin kasvatti. Hän teki ensiesiintymisensä seuran edustusjoukkueessa 8. helmikuuta 2009 ottelussa Barcelonaa vastaan. Ensimmäisen maalinsa hän teki ottelussa Deportivo La Coruñaa vastaan, joka päättyi lopulta Sportingin 3–2-voittoon. Joukkue oli lähellä pudota kauden päätteeksi alemmalle sarjatasolle Segunda Divisióniin, mutta onnistui tiukasta paikasta huolimatta säilyttämään sarjapaikkansa pisteen erolla putoamisviivaan.
Seuraavalla kaudella 2009–2010 hän pelasi 13 sarjaottelua, mikä oli sama määrä kuin edelliskaudella. Joukkue sijoittui kauden päätteeksi sijalle 15.
Jamie Campbell Bower

| Jamie Campbell Bower |
| --- | --- |

Henkilötiedot
Koko nimi:  James Metcalfe Campbell Bower
Syntynyt: 22. marraskuuta 1988 (ikä 35) Lontoo, Englanti
Ammatti:  näyttelijä, laulaja, malli
Näyttelijä
Aktiivisena:  2007–
Merkittävät roolit:  Anthony Hope elokuvassa Sweeney Todd: Fleet Streetin paholaisparturi, Jace Wayland elokuvassa Varjojen kaupungit: Luukaupunki, Stranger Thingsin Vecna/001/Henry
Aiheesta muualla
IMDb 
James Metcalfe "Jamie" Campbell Bower (s. 22. marraskuuta 1988 Lontoo, Britannia) on englantilainen näyttelijä, laulaja ja entinen malli. Hän on näytellyt muun muassa Anthony Hopen roolia Tim Burtonin elokuvassa Sweeney Todd: Fleet Streetin paholaisparturi ja Caius Volturia Stephenie Meyerin kirjasarjaan perustuvassa Twilight-elokuvasarjassa.
Tausta

Lontoolainen Campbell Bower aloitti opiskelunsa Bedalesin sisäoppilaitoksessa, Hampshiressa ja on National Youth Music Theatren entinen oppilas. Hänen näyttelijänuransa alkoi, kun hänen ystävänsä suositteli häntä agentilleen. Ennen vuotta 2007 Campbell Bower työskenteli vielä täysipäiväisesti mallina lontoolaisen Select Model Managementin toimistossa.
Ura

Campbell Bowerin ensimmäinen rooli oli BBC:n vuonna 2007 tuottamassa draamaelokuvassa Illanistujaiset. Seuraavana vuonna Campbell Bower näytteli elokuvissa RocknRolla ja Sotatalvi. Vuonna 2009 hän näytteli The Prisoner-sarjan uudelleenfilmatisoinnissa roolinimellä Number 11-12. ja Stephenie Meyerin Houkutus-kirjasarjan toiseen osaan perustuvassa elokuvassa Twilight – Uusikuu, jonka ohjasi Chris Weitz. Kyseisessä elokuvassa hän näyttelee Voltureihin kuuluvaa vampyyriä Caiusta. Hän esitti samaa roolia elokuvassa Twilight – Aamunkoi (osa 2), jonka ensi-ilta oli syksyllä 2012. Vuonna 2010 Campbell Bower esitti nuorta Gellert Grindelwaldia Harry Potter -elokuvasarjan päättävissä elokuvissa Harry Potter ja kuoleman varjelukset, osa 1 ja osa 2. Vuonna 2013 Bower näytteli Jace Waylandia Cassandra Claren Varjojen kaupungit -romaanisarjan ensimmäiseen osaan perustuvassa elokuvassa Varjojen kaupungit: Luukaupunki.
Yksityiselämä

Campbell Bower oli lyhyen aikaa kihloissa näyttelijä Bonnie Wrightin kanssa. Kihlaus purkautui 2012. Sen jälkeen hänen sanotaan seurustelleen Varjojen kaupungit: Luukaupunki -elokuvan kuvauksissa vastanäyttelijänään olleen Lily Collinsin kanssa.
Näyttelemisen lisäksi Cambell Bower laulaa Counterfeit-nimisessä yhtyeessä. Yhtyeen alkuperäinen nimi oli The Darling Buds, mutta nimi muutettiin yhden jäsenen lähdettyä. Lisäksi 1990-luvulla oli olemassa suosittu samanniminen walesilainen rockyhtye The Darling Buds.
Filmografia

| Vuosi | Nimi | Alkuperäinen nimi | Rooli | Laji | Huomioita |
| --- | --- | --- | --- | --- | --- |
| 2007 | Illanistujaiset | The Dinner Party | Douglas | TV-elokuva |  |
| 2007 | Sweeney Todd: Fleet Streetin paholaisparturi | Sweeney Todd: The Demon Barber of Fleet Street | Anthony Hope | Elokuva |  |
| 2008 | RocknRolla | RocknRolla | Rocker | Elokuva |  |
| 2008 | Sotatalvi | Oorlogswinter | Jack | Elokuva |  |
| 2009 | Prisoner | Prisoner | Number 11-12 | TV-sarja |  |
| 2009 | Twilight – Uusikuu | The Twilight Saga: New Moon | Caius | Elokuva |  |
| 2010 | Harry Potter ja kuoleman varjelukset, osa 1 | Harry Potter and the Deathly Hallows: Part I | nuori Gellert Grindelwald | Elokuva |  |
| 2011 | Harry Potter ja kuoleman varjelukset, osa 2 | Harry Potter and the Deathly Hallows: Part II | nuori Gellert Grindelwald | Elokuva |  |
| 2012 | Twilight – Aamunkoi osa 2 | The Twilight Saga: Breaking Dawn – part 2 | Caius | Elokuva | Elokuvasarjan viimeinen osa |
| 2013 | Varjojen kaupungit: Luukaupunki  | Mortal Instruments: The City of Bones | Jace Wayland | Elokuva | Toinen pääosa |
| 2015 | Sodor's Legend of the Lost Treasure | Sodor's Legend of the Lost Treasure | Skiff | Elokuva |  |
| 2016-2020 | Tuomas Veturi | Thomas and Friends | Skiff | TV-sarja |  |
| 2018 | Ihmeotukset: Grindelwaldin rikokset | Fantastic Beasts: The Crimes of Grindelwald | nuori Gellert Grindelwald | Elokuva |  |
| 2022 | Stranger Things | Stranger Things | Peter Ballard / Vecna / 001 | TV-sarja |  |
Juana Azurduy de Padilla

Juana Azurduy de Padilla (1780–1862) olí bolivialainen vapaustaistelija.
Hänen isänsä oli espanjalainen ja äitinsä kuului Bolivian alkuperäisväestöön. Juana jäi nuorena orvoksi ja kasvoi nunnien orpokodissa. Vuonna 1802 hän meni Manuel Padillan kanssa naimisiin ja sai neljä lasta. Hän osallistui taisteluihin Alto Perún alueen itsenäisyydestä espanjalaisia vastaan. Kun espanjalaiset valtasivat Alto Perún takaisin, he takavarikoivat Padillan suvun maat. Juana ja Manuel lähtivät vuorille sissisotaan.
Juana Azurduy de Padilla saavutti itsenäisyystaisteluissa everstiluutnantin arvon ja käytti univormua.
Juana jäi leskeksi, Bolivia itsenäistyi. Juana pyysi sukunsa maiden palauttamista turhaan ja kuoli köyhyydessä.
Johan Helsingius

Johan Mikael ”Julf” Helsingius (s. 4. maaliskuuta 1961 Helsinki) on tietotekniikka-alan yrittäjä ja yksi Suomen internet-pioneereista.
Johan Helsingius aloitti sähköinsinööriopinnot Teknillisessä korkeakoulussa 1979 ja kuului opiskelijajoukkoon, joka perusti Suomen Unix-käyttäjien yhdistyksen. Tuohon aikaan alkoi syntyä Unixiin perustuva kansainvälinen Usenet-verkko, jota yhdistys aluksi ylläpiti. Pian verkkotoiminta siirrettiin perustetun EUnetin (European Unix Network) Suomen-osastolle, jota Helsingius oli myös perustamassa. Hän oli mukana ryhmässä, joka muodosti ensimmäisen Internet-yhteyden Neuvostoliittoon. Kun EUnet vuonna 1998 myytiin Qwestille, jolta se siirtyi edelleen KPNQwestille, Helsingiuksesta tuli KPNQwestin teknologiajohtaja. Hän toimii nykyäänmilloin? internet-yrittäjänä ja on usean yrityksen hallituksessa.
Helsingius ylläpiti 1990-luvun alussa osoitteessa anon.penet.fi toiminutta palvelua, joka lähetti sähköposteja nimettömänä eteenpäin. Se oli hyvin suosittu ja välitti yli kymmenen tuhatta viestiä päivässä. Palvelu joutui kuitenkin ongelmiin helmikuussa 1995, kun skientologian kirkko kutsui Interpolin apuunsa selvittämään erään skientologiaa arvostelleen käyttäjän henkilöllisyyttä. Koska vaihtoehtona olisi ollut kaikkien käyttäjätietojen paljastaminen, Helsingius paljasti skientologiakirkon etsimän henkilön nimen. Vuoden 1996 elokuussa hän ilmoitti sulkevansa palvelun.
Tunnustukset

1997 EFF (Electronic Frontier Foundation) Pioneer Award
Aiheesta muualla

ICANNWiki: Johan "Julf" Helsingius
Robert Karamagi: Famous hackers: Johan Helsingius
Johan Helmich Roman

Johan Helmich Roman (26. lokakuuta 1694 Tukholma – 20. marraskuuta 1758 Ryssby, Kalmarin lääni) oli ruotsalainen barokkisäveltäjä. Hän polveutui mahdollisesti suomalaisesta Raumannusten pappissuvusta. Säveltäjän itsensä mukaan hän oli "suomalaisten jälkeläinen" ('härstammar af then finska nationen').[lähde? ]
Roman oli Ruotsin ensimmäinen oma säveltäjä. Hän järjesti ensimmäiset julkiset konsertit Ruotsissa.
Roman  vietti vuodet 1715–1721 Englannissa, jossa hän opiskeli Johann Christoph Pepuschin johdolla. Siellä ollessaan hän tapasi Francesco Geminianin ja Georg Friedrich Händelin. Palattuaan Ruotsiin hän pääsi töihin Ruotsin kuninkaalliseen kapelliin.
Eräs Johan Helmich Romanin tunnetuimmista sävellyksistä on Drottningsholm-musiikki, jonka hän sävelsi Aadolf Fredrikin ja Loviisa Ulrikan häitä varten vuonna 1744. Muita teoksia ovat muiden muassa 23 sinfoniaa, useat kantaatit, viulukonsertot ja alkusoitot.
Johan Helmich Romanin isä oli hovikapellin viulisti Johan Roman.
Kirjallisuutta

Brunner, Ernst: Likt ett skeleton: Johan Helmich Roman. Hans liv.  Stockholm:  Albert Bonniers Förlag, 2019.  ISBN 978-91-00-16832-2.
Helenius-Öberg, Eva: Johan Helmich Roman: Liv och verk genom samtida ögon.  (Kungl. Musikaliska Akademins skriftserie, 78)  Stockholm:  Kungliga Musikaliska Akademin, 1994.  ISSN 0347-5158.  ISBN 91-85428-84-1.
Aiheesta muualla

Johan Helmich Roman. Svenskt biografiskt lexikon.
Juan del Encina

Juan del Encinan rintakuva
Juan del Encina (alun perin Juan de Fermoselle; 12. heinäkuuta 1468? Encina de San Silvestre, Salamanca – n. 1529 León) oli espanjalainen runoilija, näytelmäkirjailija ja säveltäjä.
Juan del Encina sai Salamancan yliopistosta kandidaatin arvon oikeustieteessä. Hän sai siellä myös latinan, retoriikan ja musiikkin opetusta. Hän sai aseman katolisen kirkon hierarkiassa, mikä myöhemmin toi hänelle hyötyä urallaan. Encina aloitti musiikillisen toimintansa kuoropoikana Salamancan tuomiokirkossa. Vuosina 1492–1497 hän oli Alba de Tormesin herttua Fadrique Álvarez de Toledo y Enríquezin palveluksessa. Vuonna 1496 Cancionero-teoksessa julkaistiin Encinan kahdeksan näytelmää ja suurin osa hänen runoudestaan. Encina teki hovin käyttöön eklogeja, joihin sisältyi musiikkia. Tämän jälkeen hän vietti aikaansa pitkälti Italiassa. Encina oli Roomassa paavi Aleksanteri VI:n palveluksessa ja työskenteli tämän kuoltua vuonna 1503 kardinaalin hovissa.
Encinan ensimmäiset eklogit koostuvat lähinnä vuoropuhelusta enemmän vapaa-ajan huveista kuin työstä kiinnostuneiden paimenten välillä. Myöhemmät eklogit ovat monimutkaisempia, ja niissä Encina hyödynsi laajempaa hahmovalikoimaa. Italialaiset vaikutteet ilmenivät Encinan tavassa omaksua antiikin ajan mytologisia teemoja. Encina teki myös balladeja ja villancicoja. Hän kuului aikansa merkittävimpiin espanjalaisiin laulujen säveltäjiin. Laulut pohjautuivat kansanomaisiin aineksiin sekä sävelmien että rytmin osalta. Encina kuitenkin yhdisti uuden eurooppalaisen polyfonisen tyylin vanhempien laulujen melodiseen yksinkertaisuuteen. Ylivoimaisesti suurimman osan tuotannostaan hän loi varhaisissa elämänvaiheissaan.
Encina sai paavilta vuonna 1508 Málagan tuomiokirkon arkkidiakonin aseman. Vuonna 1512 hän oli Málagan papiston edustajana Sevillan maakuntaneuvostossa. Encina teki pyhiinvaelluksen Jerusalemiin, jonne saapui 4. elokuuta 1519. Sieltä hän palasi Eurooppaan ja matkusti Venetsian kautta Roomaan. Viimeiset vuotensa Encina vietti Leónissa. Hän kirjoitti runollisen teoksen Trivagia pyhiinvaelluksestaan.
Juana Manuela Gorriti

|  |
| --- | --- |
 Juana Manuela Gorriti, Muotokuvalaveeraus 1800-luvulta
Henkilötiedot
Syntynyt: 15. kesäkuuta 1818 Rosario de la Frontera, Argentiina
Kuollut: 6. marraskuuta 1896 Buenos Aires
Kansalaisuus:  Peru, Argentiina
Kirjailija
Aikakausi:  1800-luku
Aiheet:  sosiaaliset olot
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Juana Manuela Gorriti (15. kesäkuuta 1818 Horconesin karjatila, Rosario de la Frontera, Saltan maakunta, Argentiina – 6. marraskuuta 1896, Buenos Aires) oli argentiinalainen kirjailija.
Gorriti syntyi varakkaaseen maanomistajaperheeseen, joka polveutui Saltan maakuntaa asuttaneista espanjalaisista. Hänen äitinsä oli Feliciana Zuviría ja isänsä José Ignacio de Gorriti, poliitikko ja sotilas, joka oli ollut mukana allekirjoittamassa Argentiinan itsenäisyysjulistusta 9. heinäkuuta 1816. Hänen setänsä oli pahamaineinen sissijohtaja Jose Francisco “Pachi” Gorriti. Hänen vanhempansa olivat liberaaleja, jotka kannattivat Unitaristipuoluetta. He vastustivat kenraali Juan Manuel de Rosasin väkivaltaista hallintoa, joka murhasi alkuasukkaita maiden saamiseksi. Vuonna 1831, kun Gorriti oli 13-vuotias, perhe ajettiin maanpakoon ja he muuttivat Tarijaan, Boliviaan, jossa hän tapasi tulevan aviomiehensä, Manuel Isidoro Belzun.
Manuel Isidro Belzu oli tuolloin kapteeni Bolivian armeijassa. He menivät naimisiin, kun Gorriti oli täyttänyt 15. Parille syntyi kolme lasta. Miehen uran kehittyessä heidän avioliittonsa kärsi ja Belzu hylkäsi Juana Manuelan yhdeksän aviovuoden jälkeen 1842. Myöhemmin Belzusta tuli Bolivian presidentti.
Juana Manuela Gorriti muutti Peruun, jossa hänen kirjailijan uransa lähti nousuun. Hän alkoi opettaa ja perusti myöhemmin koulun Limaan. Gorriti työskenteli myös toimittajana sekä järjesti seurapiirikutsuja, joissa tutustui kirjallisiin ja poliittisiin vaikuttajiin. Hän oli varhaisia ensimmäisen aallon feministejä ja hänen kirjoitustensa kautta hän yritti neuvoa ja inspiroida latinalaisen Amerikan naisia seuraamaan Euroopan modernimpaa henkeä. Hän halusi naisten nousevan, itsenäistyvän ja tulevan kuulluiksi.
Vuonna 1866 Espanjan laivasto tulitti Perun ja Chilen satamia. Kohteisiin kuului myös Liman satama. Gorriti palveli tuolloin sairaanhoitajana. Myöhemmin hän myös vaaransa itsensä salakuljettaessaan haavoittuneita espanjalaisten antautuessa Callaossa. Perun hallitus palkitsi hänet kunniamerkillä. Hän kirjoitti sodan tapahtumista useissa lehtikirjoituksissa ja novelleissa. 1878 Gorriti palasi Argentiinaan. Huolimatta useista elämänsä aikaisista skandaaleista häntä arvostettiin poikkeuksellisena naisena. Hän perusti lehden Buenos Airesiin, johon hän kirjoitti useita artikkeleita naisten oikeuksista ja kouluttautumisesta. Kuollessaan häntä pidettiin väsymättömänä ja vaikutusvaltaisena aikansa journalistina.
Gorriti tunnetaan myös Bolivian ja Argentiinan ruokakulttuuriin kuuluvan salteña-piirakan luojana, joka sai nimityksensä hänen synnyinkaupunkinsa mukaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Jocelyne Lamoureux-Davidson

| Mitalit | Mitalit | Mitalit |  |
| --- | --- | --- | --- |
|  Jocelyne Lamoureux vuonna 2010. |  Jocelyne Lamoureux vuonna 2010. |  Jocelyne Lamoureux vuonna 2010. |  |
Maa:  Yhdysvallat
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 |  |  |
|  Hopeaa | Vancouver 2010 |  |  |
|  Hopeaa | Sotši 2014 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2009 |  |  |
|  Kultaa | Sveitsi 2011 |  |  |
|  Kultaa | Kanada 2013 |  |  |
|  Kultaa | Ruotsi 2015 |  |  |
|  Kultaa | Kanada 2016 |  |  |
|  Kultaa | Yhdysvallat 2017 |  |  |
|  Hopeaa | Yhdysvallat 2012 |  |  |
Jocelyne Lamoureux-Davidson (o.s. Lamoureux, s. 3. heinäkuuta 1989 Grand Forks, Pohjois-Dakota) on yhdysvaltalainen jääkiekkoilija, joka pelaa hyökkääjänä.
Ura

Hän on voittanut olympialaisissa yhden kultamitalin ja kaksi hopeaa sekä MM-kilpailuissa kuusi kultaa ja yhden hopean. Seuratasolla hän edustaa Minnesota Whitecapsiä.
Lamoureux-Davidson on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Vancouverissa 2010 ja Sotšissa 2014. Hän on voittanut maailmanmestaruuden vuosina 2009, 2011, 2013, 2015, 2016 ja 2017 sekä saavuttanut MM-hopeaa vuonna 2012. Hänet valittiin kisojen tähdistökentälliseen Pyeongchangin olympialaisissa. Hän teki kaksi maalia kuudessa sekunnissa alkulohkon ottelussa Venäläisiä olympiaurheilijoita vastaan ja loppuottelun voittolaukauskilpailussa voiton ratkaisseen maalin.
Lamoureux-Davidson edusti Minnesotan yliopistoa kaudella 2008–2009, Pohjois-Dakotan yliopistoa vuosina 2010–2013 sekä Minnesota Whitecapsiä vuodesta 2015.
Yksityiselämä

Lamoureux-Davidsonin kaksossisko Monique Lamoureux-Morando on myös jääkiekon olympiavoittaja ja moninkertainen maailmanmestari.
Jon Cypher

Jon Cypher (s. 13. tammikuuta 1932) on yhdysvaltalainen näyttelijä.
Hänet muistetaan poliisipäällikön Fletcher Danielsin päällikkönä Hill Street Bluesissa, roolissa, jota hän näytteli koko sarjan aikana (1981–1987).
Jon Corzine

Jon Corzine
Jon Stevens Corzine (s. 1. tammikuuta 1947) on yhdysvaltalainen demokraattipoliitikko. Hän istui vuosina 2001–2006 Yhdysvaltain senaatissa ja tuli sen jälkeen valituksi New Jerseyn kuvernööriksi nelivuotiskaudelle, joka päättyi 2010.
Corzine syntyi Illinois'ssa. Hän työskenteli investointipankki Goldman Sachsissa ja ansaitsi noin 400 miljoonaa dollaria pankin mennessä pörssiin 1999. Hänen seuraajakseen pankin toimitusjohtajaksi tuli Henry Paulson.
Hän otti marraskuussa 2003 avioeron Joanne Doughertystä, jonka kanssa oli ollut naimisissa vuodesta 1969. Pari sai kolme lasta. Marraskuussa 2010 Corzine avioitui Sharon Elghanayanin kanssa.
Corzine joutui 12. huhtikuuta 2007 vakavaan auto-onnettomuuteen ja oli alun perin kriittisessä tilassa, mutta toipui ja pääsi muutamien viikkojen kuluttua sairaalasta.
Corzine menetti paikkansa kuvernöörinä republikaanien Chris Christielle vuoden 2009 vaaleissa.
Japanin energiapolitiikka

Japanin sijainti
Tämä artikkeli käsittelee Japanin energiapolitiikkaa.
Ydinvoima

Japani on ollut johtavia ydinvoimamaita. Vuonna 1998 Japani tuotti 13 % maailman ydinsähköstä.
Maaliskuussa 2011 tapahtui Fukushiman ydinvoimalassa vakava onnettomuus. Maaliskuun 2012 alussa Japanin 54 ydinvoimalasta oli suljettuina peräti 52. Ensimmäinen kaupallinen ydinreaktori onnettomuuden jälkeen uudelleenkäynnistyi vasta 11.8.2015 Sendain ydinvoimalaitoksessa.
Fukushiman tapahtumat ovat vaikuttaneet ratkaisevasti siihen, miten japanilaiset suhtautuvat ydinvoimaan. Tammikuussa 2012 tehtyjen mielipidetiedustelujen mukaan yli 70 prosenttia japanilaisista haluaa eroon ydinvoimasta.
Hiili

Japani on sijalukuvälillä 6-10 maailmassa kivihiilen kulutuksessa.
Japanin pääministeri Yoshihide Suga ilmoitti vuonna 2020 maan tavoittelevan hiilineutraaliutta vuoteen 2050 mennessä.
Ilmastopolitiikka

Germanwatchin mukaan Japanin osuus maailman vuoden 2008 hiilidioksidipäästöistä oli 4,3 % (5. sija), energiankulutuksesta 4,5 % ja väestöstä 2 %. 
Japani oli viidentenä maailman hiilidioksidipäästöistä myös vuonna 2020.
Vuonna 2018 hyväksytyn ilmastopolitiikan mukaan Japanin tavoite uusiutuvan energian osuudeksi energian tuotannosta 22–24 prosenttia vuoteen 2030 mennessä. Loput energiasta olisi tarkoitus tuottaa ydinvoimalla (20-22 prosenttia) ja fossiilisilla polttoaineilla (56 prosenttia). Ilmastojärjestöt ovat jo kritisoineet tavoitetta alhaiseksi, koska uusiutuvat energian osuus oli vuonna 2020 jo 17 prosenttia.
Hallituksen tukitoimet ympäristöystävälliselle energiankäytölle

Japanissa on laitteille vapaaehtoinen stand-by-standardi 1W/h. EU:ssa sama raja on velvoite 1.1.2010 alkaen.
Japani tuki taloudellisesti vanhojen autojen vaihtoa päästörajoituksin vuosina 2008-2009.
Muuta

Japanissa sähkön kulutus on suurimmillaan kesällä.